作者：赵长卿
词牌/韵律：贺新郎

paragraphs: 负你千行泪。
大都来、一寸心儿，万般萦系。
似恁愁烦那里洎。
故自三年二岁。
为你后、甘心憔悴。
终待说、山盟海誓。
这恩情、到此非容易。
拼做个，久长计。
紧要事须评议。
怕人人、蓦地知时，怎生处置。
毒害心肠祆知是。
怕你生烦到底。
便莫待、将人轻弃。
不是我多疑你。
被傍人、赚后失圈圚。
经一事，长一智。